Case ID: 1096989
Sentence 0: TƏSVİRİ HİSSƏ İddiaçı cavabdeh Dövlət Sosial Müdafiə Fondunun Binəqədi rayon şöbəsinə qarşı iddia ərizəsi ilə 1 saylı Bakı İnzibati-İqtisadi Məhkəməsinə müraciət edərək, xx.xx.1961-ci ildə anadan olduğunu, uzun müddət əmək fəaliyyəti ilə məşğul olduğunu, işlədiyi vəzifələrin güzəştli şərtlərlə iş stajına daxil edilməli olduğunu, pensiya yaşı tamam olduğundan, güzəştli şərtlərlə yaşa görə əmək pensiyasının təyin edilməsi üçün cavabdeh inzibati orqana müraciət etdiyini, sonuncu, xx.xx.2018-ci il tarixli məktubla iddiaçının işlədiyi peşələrin Azərbaycan Respublikası Nazirlər Kabinetinin xx.xx.2007-ci il tarixli, 12 saylı qərarı ilə təsdiq edilmiş "Güzəştli şərtlərlə yaşa görə pensiya hüququ verən peşələrin, vəzifələrin və göstəricilərin siyahısı"nda göstərilmədiyinə istinad etməklə, müraciətdən imtina etdiyini bildirərək, ona xx.xx.1979-cu ildən xx.xx.1988-ci ilə qədər, xx.xx.1988-ci ildən xx.xx.1992-ci ilə qədər və xx.xx.1993-cü ildən xx.xx.1998-ci ilə qədər işlədiyi dövrü güzəştli iş stajına daxil etməklə 52 yaşı tamam olduğu - xx.xx.2013-cü il tarixdən həmin dövrdə qüvvədə olan qanunvericiliyə əsasən pensiya təyin edilməsi və hazırki dövrə qədər yaranmış fərqin birdəfəlik ödənilməsi vəzifəsinin cavabdehin üzərinə qoyulması barədə qərar qəbul edilməsini xahiş etmişdir.